Re tshwanetse go tswelela re dira eng fa re ka iphitlhela re le mo lefelong le go se nang phuthego ya batho ba Modimo? (Esera 3:3, 6; Dit. 17:16, 17; Baheb. 13:15) Le fa go ntse jalo, a tota dipego tseo di kwaletswe go re ruta gore gompieno Bakeresete ba ka se ka ba itumela, ba kgotsofala kgotsa ya nna batho ba ba feletseng fa ba sa nyale le go nna le bana? Ga go a nna jalo. Motho yo o neng a feletse e bile a kgotsofetse go gaisa yo o kileng a tshela, e ne e le Jesu Keresete. Le fa go ntse jalo, o ne a nna a sa nyala go fitlha a swa. Jesu, monna yo o botlhale go gaisa yo o kileng a tshela, gape o ne a bontsha ka botlalo kafa Jehofa, “Modimo yo o itumetseng” a leng ka gone. (1 Timotheo 1:11; Johane 14:9) Jesu o ne a bontsha gore ke eng se se tlhokegang gore motho a itumele kgotsa a segofale mo lefatsheng leno. (Mathaio 5:1-12) Ga a ka a akaretsa lenyalo mo lenaaneng leo.